Σίμων Ερρίκος του Λίππε

Ο Σίμων Ερρίκος, γερμ.: Simon Henry, graf von Lippe (13 Μαρτίου 1649 στο Στέρνμπεργκ - 2 Μαΐου 1697 στο Ντέτμολντ) ήταν κυβερνών κόμης του Λίππε-Ντέτμολντ.

 Βιογραφία 
Ο Σίμων Ερρίκος ήταν ο μεγαλύτερος γιος του Χέρμαν Αδόλφου κόμη του Λίππε και της πρώτης συζύγου του, Eρνεστίνης κόμισσας του Ύζενμπουργκ-Μπύντινγκεν-Μπίρσταϊν.

Το 1665 έγινε συγκυβερνήτης με τον πατέρα του. Το 1666, ο πατέρας του απεβίωσε και ο Σίμων Ερρίκος κληρονόμησε το πριγκιπάτο του Λίππε.

Μεταξύ 1683 και 1685, αντικατέστησε το Κυνηγετικό περίπτερο (Jagdschloss) που είχε κτίσει ο πατέρας του κοντά στο σημερινό Άουγκουστντορφ με μια σειρά από κτίρια διατεταγμένα συμμετρικά γύρω από μία Αυλή των Τιμών (Cour d' Honneur). Το συγκρότημα σχεδιάστηκε σε Παλλαντιανό κλασικιστικό στυλ. Το σοβαρό κεντρικό κτίριο είχε δύο ορόφους και έναν ημιώροφο, και πλαισιωνόταν από μονώροφους στάβλους διατεταγμένους συμμετρικά γύρω από μία Αυλή των Τιμών. Οι στάβλοι στέγαζαν ένα αγρόκτημα, που χρονολογείται από τον 16ο αι. Το συγκρότημα πυρπολήθηκε στις 11 Ιουλίου 1945 από αιχμαλώτους πολέμου, και κατεδαφίστηκε το 1947.

Ο Σίμων Ερρίκος απεβίωσε στις 2 Μαΐου 1697 στο Ντέτμολντ. Η χήρα του αποσύρθηκε στο Κάστρο Φάρενχολτς, όπου απεβίωσε στις 11 Μαρτίου 1700.

 Οικογένεια 
Στις 15 Σεπτεμβρίου 1666 ο Σίμων Ερρίκος νυμφεύτηκε στη Χάγη με την Αμαλία βαρόνη του Ντόνα-Φιάνεν, μπουργκραβίνα του Ούτρεχτ, κληρονόμο των Φιάνεν και Αμάιντε (2 Φεβρουαρίου 1644 στη Χάγη - 11 Μαρτίου 1700), κόρη του στρατηγού Χριστιανού Αλβέρτου βαρόνου της Ντόνα. Απέκτησαν τα εξής παιδιά:

 Φρειδερίκος Αδόλφος (2 Σεπτεμβρίου 1667, Κάστρο του Ντέτμολντ - 18 Ιουλίου 1718, Ντέτμολντ), κόμης του Λίππε-Ντέτμολντ.
 Φερδινάνδος Χριστιανός (13 Σεπτεμβρίου 1668, Ντέτμολντ - 18 Οκτωβρίου 1724, Ζάμροτ), κύριος του Σάμροτ.
 Ερρίκος Ερνέστος (24 Ιανουαρίου 1671, Ντέτμολντ - 1 Οκτωβρίου 1691, Γκιούρ), απεβ. 20 ετών.
 Καρλόττα Αλβερτίνα (14 Οκτωβρίου 1674, Ντέτμολντ - 13 Ιουλίου 1740 στο Βέλσλαρ), παντρεύτηκε στις 8 Φεβρουαρίου 1707 στο Σάουμπουργκ με τον Κάρολο κόμη του Βηντ-Ρούνκελ (21 Οκτωβρίου 1684 – 21 Ιουνίου 1764).
 Χριστόφορος Λουδοβίκος (3 Απριλίου 1679, Ντέτμολντ - 18 Μαΐου 1747, ό.π.).
 Θεόδωρος Αιμίλιος (20 Σεπτεμβρίου 1680, Ντέτμολντ - 11 Σεπτεμβρίου 1709), έπεσε κατά τη διάρκεια της μάχης του Mαλπλακέ, 29 ετών.
 Σίμων Κάρολος (23 Μαρτίου 1682, Ντέτμολντ - 20 Σεπτεμβρίου 1703), έπεσε κατά τη διάρκεια της Πρώτης Μάχης του Χέχστατ, 21 ετών.
 Φλωρεντίνα Σοφία (8 Σεπτεμβρίου 1683 - 24 Απριλίου 1758 στο Άλτενκιρχεν ιμ Βέστερβαλντ), παντρεύτηκε στις 29 Αυγούστου 1704 στο Ντέτμολντ με τον Μαξιμιλιανό Ερρίκο κόμη του Βηντ-Ρούνκελ (1 Μαΐου 1681 – 19 Δεκεμβρίου 1706).
 Αύγουστος Βόλφχαρτ (23 Ιουνίου 1688, Ντέτμολντ - 18 Ιανουαρίου 1739, Φάρενχολτς).
Απεβίωσαν ανήλικοι:
 Γουλιέλμος Σίμων (5 Ιανουαρίου 1676, Ντέτμολντ - 21 Ιανουαρίου 1681, ό.π.), απεβ. 5 ετών.
 Ιωάννα Σοφία (29 Ιουνίου 1672, Ντέτμολντ - Νοέμβριος 1675, ό.π.), απεβ. 3 ετών.
 Γουλιέλμος Κάρολος Ντήτριχ (9 Νοεμβρίου 1686, Φιάνεν - 16 Μαΐου 1687, Ντέτμολντ), απεβ. 1 έτους.
 Aλβερτίνα (24 Αυγούστου 1673, Ντέτμολντ - 29 Δεκεμβρίου 1673, ό.π.), απεβ. νήπιο.
 Θεόδωρος Αύγουστος (28 Ιουλίου 1677, Ντέτμολντ - 25 Οκτωβρίου 1677 ό.π.), απεβ. νήπιο.
 Σοφία Ερριέττα (23 Οκτωβρίου 1669, Ντέτμολντ - 25 Οκτωβρίου 1669, όπως πριν), απεβ. νήπιο.
 Φρέντα Ερριέττα (γενν. και απεβ. 13 Μαρτίου 1686 στο Ντέτμολντ), απεβ. νήπιο.

Παραπομπές

 Αναφορές 
 Georg Droege, Franz Petri, and Klaus Fink (επιμ.): Handbuch der historischen Stätten Deutschlands, vol. 3: Nordrhein-Westfalen, 2η αναθεωρημένη έκδοση. , στη σειρά Kröners Taschenausgabe, τόμ. 273, Alfred Kröner Verlag, Στουτγάρδη, 1970

 Εξωτερικοί σύνδεσμοι 

 Πρωτοβουλία για την ανοικοδόμηση του Κάστρου Lopshorn

Κατηγορία:Οίκος του Λίππε